

ที่ มท 0810.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2566

เรื่อง การพัฒนาเพิ่มประสิทธิภาพประปาหมู่บ้านขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0810.4/ว 5060 ลงวันที่ 18 กรกฎาคม 2565

สิ่งที่ส่งมาด้วย แบบรายงานสถานะการดำเนินการประปาหมู่บ้าน

 ขององค์กรปกครองส่วนท้องถิ่น จำนวน 1 ชุด

 ตามที่ กระทรวงมหาดไทยได้แจ้งคู่มือหลักเกณฑ์และมาตรฐานคุณภาพระบบประปาหมู่บ้านขององค์กรปกครองส่วนท้องถิ่นให้จังหวัดใช้ในการขับเคลื่อนการดำเนินงานประปาหมู่บ้าน ขององค์กรปกครองส่วนท้องถิ่น และแจ้งองค์กรปกครองส่วนท้องถิ่นใช้เป็นแนวทางในการดำเนินงาน ด้านการพัฒนาและจัดทำระบบประปาหมู่บ้านให้เป็นไปตามเกณฑ์มาตรฐานคุณภาพระบบประปาหมู่บ้าน ความละเอียดแจ้งแล้ว นั้น

 กรมส่งเสริมการปกครองท้องถิ่น ขอเรียนว่าได้รับการร้องเรียนกรณีน้ำประปาหมู่บ้าน ขององค์กรปกครองส่วนท้องถิ่นไม่ได้มาตรฐาน คุณภาพไม่เป็นไปตามเกณฑ์มาตรฐานที่กำหนด มีกลิ่น ขุ่น ไม่สามารถใช้อุปโภคบริโภคได้ รวมไปถึงน้ำประปามีไม่เพียงพอต่อความต้องการ ในการนี้ กรมส่งเสริม การปกครองท้องถิ่น จึงขอให้จังหวัดกำชับองค์กรปกครองส่วนท้องถิ่นดำเนินการ ดังนี้

 1. เฝ้าระวังและตรวจสอบประปาหมู่บ้านอย่างสม่ำเสมอ กรณีพบการชำรุดของประปาหมู่บ้านให้เร่งดำเนินการแก้ไขซ่อมแซมให้สามารถใช้งานได้ปกติอย่างเร่งด่วน

 2. พัฒนาและเพิ่มประสิทธิภาพคุณภาพน้ำประปาหมู่บ้านที่ให้บริการให้ได้มาตรฐาน ตามเกณฑ์ที่กำหนด หากพบว่าน้ำประปาไม่ได้มาตรฐานให้รีบดำเนินการแก้ไขโดยเร่งด่วน

 3. ตรวจสอบคุณภาพน้ำประปาด้วยเครื่องมือภาคสนามอย่างง่ายเป็นประจำทุกไตรมาส (3 เดือน) และส่งตัวอย่างน้ำประจำหมู่บ้านให้หน่วยงานที่มีหน้าที่ในการตรวจสอบคุณภาพน้ำอย่างน้อย ปีละ 1 ครั้ง

 4. ให้รายงานข้อมูลดำเนินการประปาหมู่บ้านขององค์กรปกครองส่วนท้องถิ่น ดังนี้

 4.1 ตรวจสอบ ปรับปรุงและบันทึกข้อมูลกลางองค์กรปกครองส่วนท้องถิ่น (INFO) ด้านที่ 5 การบริหารจัดการน้ำ หัวข้อ “ข้อมูลประปาหมู่บ้าน” ให้ถูกต้อง ครบถ้วนสมบูรณ์ และเป็นปัจจุบัน

/4.2 สำรวจ...

- 2 -

 4.2 สำรวจสถานะคุณภาพน้ำประปาหมู่บ้านขององค์กรปกครองส่วนท้องถิ่น

 4.3 ข้อมูลหมู่บ้าน/ชุมชน ที่ไม่มีระบบประปา ทั้งประปาหมู่บ้านขององค์กรปกครอง ส่วนท้องถิ่น และประปาของหน่วยงานอื่น

โดยให้รายงานสถานะทุกวันที่ 10 ของเดือน (เริ่ม 19 มิถุนายน 2566) รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัต

นเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวพรทิพย์ วิรุฬห์ทรัพย์ 09 4229 2460

